# อกุสตาเวสต์แลนด์ อาพาชี
อกุสตาเวสต์แลนด์ อาพาชี  เป็นเฮลิคอปเตอร์โจมตีเอเอช-64 ดี อาพาชีลองโบว์ของโบอิง ที่ผลิตขึ้นมาภายใต้ใบอนุญาตของรัฐบาลให้กับเหล่าอากาศของกองทัพบกสหราชอาณาจักร เฮลิคอปเตอร์แปดลำแรก ถูกสร้างขึ้นโดยโบอิง อีก 59 ลำที่เหลือประกอบโดยเวสต์แลนด์ เฮลิคอปเตอร์ (ปัจจุบันเป็นส่วนหนึ่งของบริษัทลีโอนาโด ของอิตาลี) โดยใช้ส่วนประกอบจากโบอิง สิ่งที่มีความแตกต่างจากเอเอช-64 ดี คือเครื่องยนต์โรลส์รอยซ์ ระบบอิเล็กทรอนิกส์ป้องกันแบบใหม่ และกลไกใบพัดที่ทำให้รุ่นนี้สามารถทำหน้าที่ได้จากบนเรือ เฮลิคอปเตอร์รุ่นนี้ได้รับชื่อว่า"ดับบลิวเอเอช-64" ที่ตั้งโดยเวสต์แลนด์ เฮลิคอปเตอร์ และใช้อีกชื่อหนึ่งว่า "อาพาชี่ เอเอช มาร์ก 1" (Apache AH Mk 1) หรือ "อาพาชี่ เอเอช 1" โดยกระทรวงกลาโหมของสหราชอาณาจักร 

 การพัฒนา 
ความต้องการเฮลิคอปเตอร์แบบโจมตี เกิดขึ้นในช่วงต้นคริสต์ทศวรรษ 1990 โดยเริ่มแรกมีการสั่งซื้อประมาณ 125 ลำ แต่อย่างไรก็ดีก็ยังไม่มีการประกาศชี้ชวนอย่างแท้จริงจนกระทั่งเดือนกุมภาพันธ์ พ.ศ. 2536 โดยมีข้อเสนอดังนี้
บริติชแอโรสเปซและยูโรคอปเตอร์ - ไทเกอร์
จีอีซี-มาร์โคนิและเบลล์ เฮลิคอปเตอร์ - คอบรา วีนอม (รุ่นหนึ่งของเอเอช-1 ซูเปอร์คอบรา)
เวสต์แลนด์และแมคดอนเนลล์ ดักลาส - เอเอช-64 อาพาชี
โบอิงและซิกอร์สกี - อาร์เอเอช-66 โคมานชี
อกุสตา - เอ 129 แมงกุสตา

อาพาชีถูกเลือกในเดือนกรกฎาคม พ.ศ. 2538 และสัญญาสั่งซื้อเฮลิคอปเตอร์ 67 ลำก็ทำขึ้นในปี พ.ศ. 2539 เฮลิคอปเตอร์ลำแรกถูกสร้างขึ้นโดยโบอิง (ซึ่งถูกรวมเข้ากับแมคดอนเนลล์ ดักลาสในปี พ.ศ. 2540) ซึ่งถูกส่งมอบในเดือนมีนาคม พ.ศ. 2542 เวสต์แลนด์ส่งมอบเครื่องของตนในเดือนกรกฎาคม พ.ศ. 2543 อาพาชีลำสุดท้ายถูกส่งมอบในเดือนกรกฎาคม พ.ศ. 2547"British Army Receives 67th Apache In Ceremony Held At The Farnborough Air Show 2004" . AgustaWestland, 21 July 2004. ราคาของเฮลิคอปเตอร์ทั้งหมดคือประมาณ 3,100 ล้านปอนด์ มากขึ้นกว่า 1 พันล้านปอนด์จากที่ระบุไว้ในสัญญาเดิมเพราะค่าขนส่ง  

 การออกแบบ 
thumb|right|260px|โรลส์-รอยซ์ Turbomeca RTM322(ปารีสแอร์โชว์ พ.ศ. 2552)
การสำรวจการป้องกันทางยุทธศาสตร์ของสหราชอาณาจักรต้องการอาพาชีเพื่อรองรับภารกิจโจมตีที่ซับซ้อน โดยปฏิบัติการได้จากเรือบรรทุกเฮลิคอปเตอร์ คือเรือหลวงโอเชียน, เรือบรรทุกอากาศยานชั้นอินวินซิเบิล, เรือบรรทุกอากาศยานชั้นควีนเอลิซาเบธ และเรืออู่ลำเลียงพลยกพลขึ้นบก คือเรือหลวงบุลวาร์ก และเรือหลวงอัลเบียน ดังนั้นความแตกต่างหลักระหว่างดับบลิวเอเอช-64 กับเอเอช-64 อาพาชี คือระบบกลไกใบพัดที่พับเก็บได้ ซึ่งต้องทำให้เฮลิคอปเตอร์เล็กพอที่จะบรรทุกไปบนเรือ 

อาพาชีทำหน้าที่บนเรือของราชนาวีโดยประจำการบนเรือหลวงโอเชียนในเดือนธันวาคม พ.ศ. 2548 จากนั้นในวันที่ 17 พฤศจิกายน พ.ศ. 2549 เรือหลวงอาร์กรอยัลเป็นเรือบรรทุกเครื่องบินลำแรกที่ใช้อาพาชี เอเอช มาร์ก 1 ที่ฐานทัพเรือพอร์ตสมัท 

นอกจากนั้นยังมีข้อแตกต่างดังนี้ 
 เครื่องยนต์โรลส์-รอยซ์ เทอร์โบเมกา RTM322 01/12RTM 322 page , Turbomeca ซึ่งมาแทนที่เจเนรัล อิเลคทริก T700-GE-701C เครื่องยนต์โรลส์-รอยส์นั้นให้กำลังขับ 2,100 แรงม้า ในขณะที่เครื่องจีอี ที 700 ซี ให้แรงขับ 1,890 แรงม้า กำลังที่มากกว่า 11% จะเกิดขึ้นเมื่อทำการบินขึ้นเพราะว่าระบบส่งสัญญาณ ของอาพาชีAPACHE IN FOREIGN SERVICE, Vectorsite.net, 1 July 2007. ระบบส่งสัญญาณใหม่นี้มีเพื่อใช้พลังงานทั้งหมดที่มี ก็เป็นการพัฒนาใหม่เช่นกัน
 ใบพัดที่มีระบบกำจัดน้ำแข็ง ทำให้มันสามารถปฏิบัติการในพื้นที่แถบอาร์กติกได้  
 ระบบช่วยเหลือป้องกันการโจมตีจากขีปนาวุธและปืนต่อสู้อากาศยาน (HIDAS) จากบริษัทซีเล็กซ์ (Selex ES) 
 การเชื่อมต่อกับระบบการสื่อสารปลอดภัยทางยุทธศาสตร์โบว์แมน (BOWMAN secure communications system) ของกองทัพสหราชอาณาจักร
 ความสามารถในการบรรทุกและยิงจรวดซีอาร์วี 7 จำนวน 76 ลูก  
 การฝึกใช้เลเซอร์ที่ปลอดภัยต่อสายตาถูกพัฒนาขึ้นมาและใส่เข้าไปเพื่อทำให้การฝึกโดยใช้อาพาชีในการระบุเป้า เพราะเลเซอร์ยุทธวิธีนั้นไม่สามารถใช้ได้ในสหราชอาณาจักรเพราะขีดจำกัดในเรื่องระยะทาง ข้อห้ามได้ถูกตั้งใหม่และสามารถใช้เลเซอร์ดังกล่าวได้โดยมีผู้ดูแล

 ประวัติการใช้งาน 
thumb|left|260px|เรดาร์ลองโบว์
ในกองทัพบกอังกฤษอาพาชี เอเอช มาร์ก 1 เข้ามาแทนที่เฮลิคอปเตอร์ต่อต้านรถถังเวสต์แลนด์ ลิงซ์ เอเอช 7 อาพาชียังทำหน้าที่ในการโจมตีของกองทัพบกสหรัฐ อาพาชีทำสงครามครั้งแรกในสงครามอ่าวเมื่อปี พ.ศ. 2534 โดยทำลายการป้องกันทางอากาศส่วนใหญ่ลงไป อีกภารกิจหนึ่งคือการลาดตระเวนพร้อมอาวุธ เช่นเดียวกันกับเอเอช-64 ดี อาพาชีลองโบว์ของสหรัฐ อาพาชี เอเอช มาร์ก 1 จะมีเรดาร์ควบคุมการยิงและระบบอาร์เอฟไอที่ให้การตรวจตราแบบผสมและระบบการโจมตี เรดาร์ของลองโบว์จะมีรูปร่างเหมือนกระเปาะวงกลมที่อยู่เหนือแกนใบพัด ตำแหน่งของมันทำให้อาพาชีสามารถร่อนอยู่หลังที่ซ่อนในขณะที่ทำการตรวจหาเป้าหมายโดยเผยแค่ส่วนเรดาร์เท่านั้น

ปฏิบัติการแรกของอาพาชีเกิดขึ้นในอัฟกานิสถาน เมื่อวันที่ 22 พฤษภาคม พ.ศ. 2549 อาพาชีของสหราชอาณาจักรได้ปฏิบัติการในจังหวัดเฮลมานด์ ทางใต้ของอัฟกานิสถาน โดยได้ยิงขีปนาวุธเฮลไฟร์เพื่อทำลายยานเกราะของฝรั่งเศสที่เสียหายจนใช้งานไม่ได้ สาเหตุที่ทำลายก็เพราะว่าความเสียหายนั้นมากเกินกว่าที่จะซ่อมแซมได้ เมื่อถึงเดือนกุมภาพันธ์ พ.ศ. 2550 อาพาชี เอเอช มาร์ก 1 ก็มีทั้งสิ้น 8 ลำในอัฟกานิสถาน

thumb|right|260px|หน้าจอเรดาร์ลองโบว์
ในวันที่ 13 มกราคม พ.ศ. 2550 กองกำลัง 200 นายของอังกฤษที่นำโดยนาวิกโยธินได้เริ่มการโจมตีป้อมจูกรูม (Jugroom Fort) อันเป็นที่ตั้งขนาดใหญ่ของตอลิบานในเขตเฮลมานด์ หลังจากการยิงอันดุเดือดนานหลายชั่วโมง นาวิกโยธินก็รวมตัวกันใหม่และพบว่านายทหารแมทธิว ฟอร์ดได้หายตัวไป ภารกิจช่วยเหลือจึงเริ่มขึ้นเพื่อหาตัวฟอร์ด โดยมีอาสาสมัครเป็นนาวิกโยธินสามนายและทหารช่างอีกหนึ่งนายซึ่งผูกตัวเองไว้กับปีกของอาพาชีสองลำ เฮลิคอปเตอร์ไม่สามารถบินได้เร็วกว่า 50 ไมล์ต่อชั่วโมงเพื่อความปลอดภัยของทหารทั้งสี่นาย อาพาชีลงจอดเมื่อถูกยิง จากนั้นทีมช่วยเหลือก็ปลดตัวเองและสามารถกู้ร่างของฟอร์ดมาได้ ร่างของฟอร์ดถูกนำออกไปด้วยวิธีเดียวกับที่ทีมช่วยเหลือทำ อาพาชีอีกสองลำจะคอยช่วยยิงคุ้มกันให้ทีมช่วยเหลือ ไม่มีผู้ช่วยเหลือคนใดได้รับบาดเจ็บในภารกิจกู้ชีพและต่อมาก็ได้รับการยกย่องในความกล้าหาญHelicopter rescue marines hailedTroops made rescue bid for marine

ไม่เหมือนกับฝ่ายอเมริกันในอัฟกานิสถาน อาพาชี เอเอช มาร์ก 1 นั้นใช้เรดาร์ควบคุมการยิงของลองโบว์ ซึ่งทำให้นักบินสามารถจัดการกับจราจรทางอากาศได้ดีกว่าAfghan Field Report: British WAH-64Ds. Defense Industry Daily

 ประเทศผู้ใช้งาน 

 รายละเอียด 
right|350px
ข้อมูลจาก อกุสตาเวสต์แลนด์Apache AH Mk 1 , AgustaWestland., Jane's Air Forces และ กองทัพบกสหราชอาณาจักร
 คุณลักษณะ 
ลูกเรือ 2 นาย
ความยาว 17.7 เมตร
เส้นผ่าศูนย์กลางใบพัด 14.6 เมตร
ความสูง 3.87 เมตร
พื้นที่การหมุนของใบพัด 168.11 ตารางเมตร
น้ำหนักเปล่า 5,165 กิโลกรัม
น้ำหนักพร้อมอาวุธ 8,006 กิโลกรัม
น้ำหนักบินขึ้นสูงสุด 9,525 กิโลกรัม
ขุมกำลัง เครื่องยนต์เทอร์โบชาฟต์โรลส์-รอยซ์ อาร์ทีเอ็ม 322 ให้กำลังเครื่องละ 2,100 แรงม้า
 ประสิทธิภาพ 
thumb|right|260px|ปืนกลเอ็ม 230 ขนาด 30 มม.
ความเร็วสูงสุด 293 กิโลเมตรต่อชั่วโมง
พิสัย 1,700 กิโลเมตร
เพดานบินทำการ 2,100 ฟุต
อัตราการไต่ระดับ 2,500 ฟุตต่อนาที
 อาวุธ 
ปืนกลเอ็ม 230 พร้อมกระสุน 1,156 นัด
ขีปนาวุธเฮลไฟร์, (เอไอเอ็ม-92 สติงเกอร์, สตาร์สตรีก, ไซด์ไวน์เดอร์/ไซด์อาร์ม)
จรวดซีอาร์วี 7